open-index/open-wikipedia-markdown huggingface dataset:
Lys van syfers in verskeie tale

Die onderstaande tabelle **lys die name en simbole vir die syfers 0 tot 10 in verskeie tale en skryfstelsels van die wêreld**. Waar dit moontlik is, word elke taal op sy eie skryfwyse uitgedruk,waarnaas 'n Latynse oorvertaling volg, tesame met ander skryfwyses waar nodig.

## Ou Wêreldse taalfamilies 
### Afro-Asiatiese tale 
### Austroasiatiese tale 
### Austronesiese tale 
### Koukasiese tale (Noordoostelik) 
### Koukasiese tale (Noordwestelik) 
### Koukasiese tale (Suid) 
### Chukotko-Kamchatkaanse tale 
### Dravidiese tale 
### Indo-Europese (Ariese) tale 
### Japanse tale 
### Koisan tale 
### Niger-Kongo tale 
### Nyl-Sahara tale 
### Sjinees-Tibettaanse tale 
### Kradai tale 
### Turkse tale 
### Oeralse Tale 
## Nuwe Wêreldse taalfamilies 
### Algonkese tale 
### Eskimo-Aleoetiese tale 
### Irokese tale 
### Majaanse tale 
: *Vir getalle bo "vier" word Spaanse syfers gewoonlik ingespan

### Na-Dené tale 
### Quechuaanse tale 
### Salishaanse tale 
### Siouaanse tale 
### Tupiaanse tale 
### Oeto-Azteekse tale 
## Afgesonderde tale 
## Kreool- en pidgintale 
## Kunsmatige en hulptale 
## Aantekeninge 
1 Afrikaans maak gebruik van Hindoe-Arabiese syfers. Dit is vanaf Indië na Europa versprei deur die Islamitiese beskawing. Lande wat kultureel deur Arabië en Indië beïnvloed is, maak van wisselvorme van hierdie simbole vir hul syfers gebruik. In hierdie betrokke tabel kom die syfers in die boonste ry van die teks vir 'n groep tale voor. Vir getalle met 'n paar syfers, skryf 'n mens in Arabies in die stygende magte van tien (ene eerste, dan tiene, ensovoorts). In die weste word die ene (eenhede) aan die regterkant geplaas terwyl die groter magte van tien aan die linkerkant geskryf word, soos te sien in die Arabiese tien in die tabel ("10"). Vir die oorvertolking moet die  *th* soos die Engelse *th* uitgespreek word, hoewel dit meer na 'n *S* as 'n *Z* of *W* klink. *kh* is 'n keelklank *R*, soos in *Khaled*, wat ooreenstem met die Duitse *ch* van *Bach* (Internasionale Fonetiese Alfabet: [x]).

² Die tekens tussen hakies is oorskrywings wat van die Hindi-soort verskil.

³ Daar word twee verskillende lettertekens gebruik wat "2" voorstel:
:* 二 word vir getalle en vir tel gebruik ("die jaar 2000")
:* 兩/两 word gebruik wanneer na 'n sekere aantal voorwerpe (in pare) of mense verwys word ("twee boeke")

4 Die Japannese maak gewoonlik gebruik van Hindoe-Arabiese syfers, maar gebruik steeds Sjinese lettertekens in skoonskryfkuns of wanneer daar loodreg af geskryf word. Aangesien die woord *shi* (死) "dood" beteken, vervang *yon* in sekere gevalle vir *shi* (vier) en *nana* vir *shichi* (sewe).

## Verwysings 
## Eksterne Skakels 
* Numbers from 1 to 10 in over 5000 languages
* Learn Numbers in Several Languages 
* Software to test you on numbers from six languages
* Number Systems of the World

## Wikipedia Bron
Demeter

**Demeter** (Grieks: Δημήτηρ) was in die Griekse mitologie die godin van graan en vrugbaarheid, die rein voeder van die jeug en die groen aarde, en die bewaarder van die huwelik en die heilige wette. In die Homeriese lofsang aan Demeter (omstreeks 7de&nbsp;eeu&nbsp;v.C.) word sy die "bringer van seisoene" genoem, ’n aanduiding dat sy aanbid is lank voor sy een van die twaalf Olimpiese gode geword het.

Sy word dikwels uitgebeeld in ’n strydwa en saam met simbole van die oes, onder andere blomme, graan en vrugte. Sy word ook soms saam met haar dogter Persefone uitgebeeld.

Haar eweknie in die Romeinse mitologie is Ceres.

## Demeter en Poseidon 
links|duimnael|160px|*Die terugkeer van Persefone*, deur Frederic Leighton, 1891.
Demeter en Poseidon se name word van vroeg af reeds verbind. In een mite maak Poseidon haar die hof, maar sy probeer vlug. Sy verander haar in ’n merrie en kruip tussen ’n trop perde weg. Poseidon besef egter wat gebeur het, verander hom in ’n hings en verkrag haar.

Hul kinders was ’n dogter ("Die meesteres", wie se naam, Despoina, nie genoem mag word nie) en ’n perd (Arion, wat soos ’n mens kon praat}.

## Demeter en Persefone 
Die sentrale tema van Demeter in mites is haar verhouding met haar dogter Persefone by Zeus. Hades (die god van die onderwêreld) ontvoer Persefone terwyl sy saam met haar ma blomme pluk en neem haar as vrou. Demeter mis haar baie en vervloek die land, wat ’n groot droogte tot gevolg het. Daarna pleit sy by Zeus om haar dogter terug te bring.

Zeus stuur Hermes om dit te doen, maar Hades gee vir Persefone ses granaatsade om te eet en daarom moet sy ses maande van die jaar in die land van die afgestorwenes bly. Die ander ses maande kan sy op Olimpus woon saam met haar familie. Terwyl sy in die onderwêreld is, mag sy niks anders eet nie, anders sal sy dit nie weer kan verlaat nie. Vir die ses maande van haar afwesigheid, terwyl Demeter treur, keer die droogte (herfs en winter) terug.

## Kinders 
* Persefone (by Zeus)
* Despoina (by Poseidon)
* Arion (by Poseidon)
* Plutos (by Jason)
* Filomelos (by Jason)
* Eubolos by (Karmanor)
* Amfiteus I (by Triptolemos)

## Sien ook
*Eleusiniese misterieë

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Demeter*
* Burkert, Walter, *Greek Religion,* Harvard University Press, 1985.
* Nilsson, Martin P., *Greek Popular Religion*, 1940. http://www.sacred-texts.com/cla/gpr/
* Ruck, Carl A.P., en Staples, Danny, *The World of Classical Myth,* 1994.

## Eksterne skakels 
* Homerus se lofsang aan Demeter
* Aanlynboek van Martin P. Nilsson, *Greek Popular Religion*
Iapetus

Die term **Iapetus** kan verwys na:

* Iapetos of Iapetus, ’n Titaan in die Griekse mitologie.
* Iapetus (maan), ’n natuurlike satelliet van die planeet Saturnus.
Iapetos

**Iapetos** of **Japetos** (Grieks: Ἰαπετός) was in die Griekse mitologie ’n Titaan, die seun van Uranos en Gaia, en die pa van Atlas, Prometeus, Epimeteus en Menoitios. Hy is die een Titaan wat Homeros in die *Ilias* noem (8.478–81) wat in Tartaros is saam met sy broer Kronos nadat Zeus en die ander Olimpiese gode die Titane verslaan het in die Titanestryd.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Iapetus (mythology)*

## Eksterne skakels 
* Theoi Project: Iapetos
Nachitsjewan

|-
| align="center" colspan=2 | *Nasionale leuse: Geen*
|-
| align=center colspan=2  | 180px|Ligging van Nachitsjewan in AzerbeidjanLigging van Nachitsjewan in Azerbeidjan
|-
| align=center colspan=2  | 180px|Kaart van NachitsjewanKaart van Nachitsjewan
|-
| **Amptelike taal**
| Azerbeidjans
|-
| **Hoofstad**
| Nachitsjewan
|-
| **Grootste stad**
| Nachitsjewan
|-
| **Eerste Minister**|| Wasif Talibfv
|-
| **Oppervlakte**&nbsp;- Totaal||5&nbsp;363 vk km
|-
| **Bevolking**&nbsp;- Totaal (2007) &nbsp;- Bevolkingsdigtheid ||398&nbsp;000 70,76/vk km
|-
| **Geldeenheid**
| Azerbeidjanse manat (AZN)
|-
| **Tydsone**
| UTC: UTC +4
|-
|**Volkslied**
| *Geen*
|}

**Nachitsjewan** (Azerbeidjans: Naxçıvan), amptelik die **Outonome Republiek Nachitsjewan** (*Naxçıvan Muxtar Respublikası*, [nɑxtʃɯˈvɑn muxˈtɑɾ ɾesˈpublikɑsɯ]), is 'n outonome eksklawe van Azerbeidjan en dit grens aan Iran in die suide, Armenië in die noordooste en Turkye in die noordweste. Tussen Nachitsjewan en Azerbeidjan lê die Armeense gebied Sangesur. Die hoofstad en grootste stad is Nachitsjewan. Nachitsjewan het in 2007 'n bevolking van 398&nbsp;000 gehad en beslaan 'n oppervlakte van 5&nbsp;363&nbsp;km². Nachitsjewan is sedert 1990 'n omstrede gebied.

## Eksterne skakels 
*  
*  Amptelike webwerf
*
Batoemi

duimnael|links|Die hawe van Batoemi in 1881
**Batoemi** (Georgies: ბათუმი [bɑtʰumi]) is die hoofstad en grootste stad van die outonome gebied Adzjarië in Georgië aan die Swartsee. Die stad het 'n bevolking van 152&nbsp;839 in 2014 gehad en beslaan 'n oppervlakte van 64,9&nbsp;km². Batoemi is ook die tweede grootste stad van dié land naas die hoofstad Tbilisi en is in 1866 tydens die Russiese Ryk gestig.

## Eksterne skakels 
*  Amptelike webwerf
Adzjarië

**Adzjarië** (Georgies: აჭარა, *Ač’ara*, [at͡ʃʼara], ), amptelik die **Outonome Republiek Adzjarië** (Georgies: აჭარის ავტონომიური რესპუბლიკა, *Ač’aris Avt’onomiuri Resp’ublik’a*, [at͡ʃʼaris avtʼɔnɔmiuri rɛspʼublikʼa], ), is 'n outonome republiek binne Georgië. Dit grens aan die Swartsee in die weste en Turkye in die suide. Die hoofstad en grootste stad is Batoemi, Georgië se tweede grootste stad ná die hoofstad Tbilisi. Adzjarië het 'n oppervlakte van 2&nbsp;900&nbsp;km² en het in 2014 333&nbsp;953 inwoners gehad. Adzjarië was tussen 1991 en 2004 'n omstrede gebied, maar het ná suksesvolle onderhandelinge weer by Georgië aangesluit.

## Etniese samestelling 
[duimnael|links|Etniese kaart van die [Kaukasus-streek]]
Die Adjariërs, 'n etniese subgroep van die Georgiese volk, vorm die meerderheid van die bevolking in die streek. Die Adjariërs onderskei hulself van die Georgiërs vanweë hul Islamitiese identiteit.

## Verwysings 
## Eksterne skakels 
*  
*  Amptelike webwerf van die Outonome Republiek Adzjarië
Gagaoesië

|-
| align="center" colspan=2 | *Nasionale leuse: Geen*
|-
| align=center colspan=2 style="background: #ffffff;" | 180px|Ligging van Gagaoesië in MoldowaLigging van Gagaoesië in Moldowa
|-
| align=center colspan=2 style="background: #ffffff;" | 180px|Kaart van GagaoesiëKaart van Gagaoesië
|-
| **Amptelike tale**
| Gagaoesies (Turks), Moldawies (Roemeens), Russies
|-
| **Hoofstad**
| Comrat
|-
| **Grootste stad**
| Comrat
|-
| **Eerste Minister**||Mihail Formuzal
|-
| **Oppervlakte**&nbsp;- Totaal||1&nbsp;832 vk km
|-
| **Bevolking**&nbsp;- Totaal (1996) &nbsp;- Bevolkingsdigtheid ||155&nbsp;700 85/vk km
|-
| **Geldeenheid**
| Moldawiese Leu (MDL)
|-
| **Tydsone**
| UTC: UTC +2
|-
|**Volkslied**
| *Tarafım*
|}

**Gagaoesië** (Gagaoesies: *Gagauziya* of *Gagauz Yeri*, Roemeens: *Găgăuzia*, Russies: Гагаузия, *Gagauziya*) is 'n outonome gebied in suidelike Moldowa. Die hoofstad en grootste stad is Comrat. Gagaoesië het 155&nbsp;700 inwoners in 1996 gehad en het 'n oppervlakte van 1&nbsp;832 km². Gagaoesië was tussen 1990 en 1994 'n omstrede gebied.

Indien Moldowa by Roemenië sal aansluit, sal Gagaoesië volgens die grondwet van Moldowa 'n onafhanklike land word. Op 2 Februarie 2014 het in 'n referendum 'n groot meerderheid van die kiesers vir meer integrasie by Rusland en indien Moldowa 'n lidland van die Europese Unie sal word, vir onafhanklikheidsverklaring.

## Verwysings
Comrat

**Comrat** (Gagaoesies: Komrat, Russies: Комрат) is die hoofstad en grootste stad van die outonome gebied Gagaoesië in Moldowa. Die stad het in 2004 'n bevolking van 23&nbsp;429 gehad.

## Eksterne skakels 
*  Amptelike webwerf
Hestia

**Hestia** (Grieks: Ἑστία) is in die Griekse mitologie die dogter van Kronos en Rea en die godin van die vuurherd, huislikheid, argitektuur en die familie wat die eerste deel van die offerande in elke huishouding gekry het.

Met die stigting van ’n nuwe nedersetting is ’n vlam van Hestia se openbare vuurherd in die moederstad daarheen gedra. Sy het op ’n eenvoudige houttroon met ’n wit kussing gesit en nie die moeite gedoen om vir haaself ’n simbool te kies nie.

## As ’n Olimpiese god 
Hestia is een van die drie godinne van die eerste Olimpiese generasie: sy en haar susters, Demeter en Hera. Sy was die oudste én jongste van Kronos en Rea se kinders (sien Oudste en jongste kind) en die suster van drie broers, Zeus, Poseidon en Hades.

Van die Olimpiese gode was Hestia die een met die minste prestasies en skandes. Haar plek was by die vuurherd. Soms word dit toegeskryf aan haar passiewe geaardheid, wat verder geïllustreer word deur die feit dat sy haar plek op Olimpus afgestaan het. Hestia wou nie betrokke raak by die ander gode se rusies nie en het besluit om Olimpus te verlaat om na haar heilige vuurherd om te sien. Sy het haar plek afgestaan aan die nuweling Dionisos.

Poseidon, en Apollo van die jonger geslag, het albei haar die hof probeer maak, maar Hestia was onaangeraak deur Afrodite se sake en het op Zeus se kop gesweer dat sy ’n maagd sou bly.

## Oudste en jongste kind 
Hestia was die oudste én die jongste van Kronos en Rhea se kinders. Kronos het al sy kinders net ná hul geboorte ingesluk, buiten die jongste, Zeus. Dié het die ander later gered deur sy pa te dwing om hulle in omgekeerde volgorde op te bring en saam sou hulle Kronos se geslag, die Titane, verslaan.

Hestia is laaste opgebring omdat sy die oudste was, en was dus ook die jongste kind (Kereny 1951:91). Dit word ook in die Homeriese lofsang aan Afrodite (omstreeks 700&nbsp;v.C.) genoem:

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Hestia*

* Burkert, Walter, 1985. *Greek Religion* (Harvard University Press)
* Kerenyi, Karl, 1951. *The Gods of the Greeks*
* Stephenson, Hamish, 1985. *The Gods of the Romans and Greeks*

## Eksterne skakels 
* Carlos Parada: Hestia
* Homeriese lofsange aan Sfrodite en Hestia 
* Theoi Project: Hestia
ISO 8601

250px|duimnael|Verduideliking van ISO 8601 - al drie die uitbreidings wat getoon word, is geldig.
**ISO 8601** is 'n internasionale standaard vir die uitruil van datum- en tydverwante data. Die standaard is getiteld "Data-elemente en uitruilformate - Inligtinguitruiling - Voorstelling van datums en tye" en is deur die Internasionale Standaardeorganisasie (ISO) uitgereik. Die doel van die standaard is om die risiko van verkeerde interpretasie te vermy waar numeriese verteenwoordiging van die datums en tye oor nasionale grense uitgeruil word, en verwarring en ander gevolglike foute of verliese te vermy. Die standaard organiseer die data sodat die grootste termyn (jaar) eerste in die datastring verskyn en vorder tot in die kleinste tydperk (sekonde). Dit maak ook voorsiening vir 'n gestandaardiseerde metode van tydgebaseerde kommunikasie-inligting oor tydsones deur die gebruik van Gekoördineerde Universele Tyd (UTC).

## Eksterne skakels 
*Use international date format (ISO) - Quality Web Tips The World Wide Web Consortium (W3C)
*ISO 8601 summary by Markus Kuhn
*Summary of 8601 by ISO
*Technical Committee ISO/TC 154, Processes, data elements and documents in commerce, industry and administration.
*The Mathematics of the ISO 8601 Calendar
*W3C Specification about UTC Date and Time and IETF Internet standard , based on ISO 8601

## Verwysings
PSV Union Neumünster

** PSV Union Neumünster** is 'n sportklub uit Neumünster in die deelstaat Sleeswyk-Holstein in Duitsland. Behalwe sokker, het die klub ook onder meer afdelings vir tafeltennis, taekwondo, swem, karate, gimnastiek en vlugbal.

Die klub is op 28 Mei 1973 gestig toe die polisie-sportklub van die stad met die sportklub *Union Neumünster* saamgesmelt het.  Alhoewel die klub oop is vir enige iemand, bepaal die konstitusie dat die streeksdirekteur van die polisie een van die kandidate moet wees wanneer 'n uitvoerende komitee verkies word.

*Union Neumünster* het in 1954/55 die *Amateurliga Sleeswyk-Holstein* gehaal, destyds op die tweede hoogste vlak, maar het 153 doel afgestaan, tot vandag toe die tweede meeste doele wat 'n klub in die Sleeswyk-Holstein-topliga in een seisoen afgestaan het.

Die klub se grootste prestasie was om in 1979 die hoofrondte van die DFB-Pokal te haal, waar die klub in die eerste rondte uitgeskakel is.

## Onlangse ligaposisionering 
## Eksterne skakels 
* Amptelike klubwerf
Nachitsjewan (stad)

**Nachitsjewan** (Azerbeidjans: *Naxçıvan*, [nɑxtʃɯˈvɑn]; Armeens: Նախիջևան, *Nakhijewan*) is die hoofstad en grootste stad van die outonome eksklawe Nachitsjewan van Azerbeidjan. Die stad het in 2009 'n bevolking van 75&nbsp;972 gehad en beslaan 'n oppervlakte van 35,48&nbsp;km².

## Eksterne skakels 
*  
*  Amptelike webwerf
Huperion

**Huperion** (Grieks: Ὑπερίων) was in die Griekse mitologie ’n Titaniese god en die verpersoonliking van Lig. Hy was die seun van Uranos en Gaia. Hy speel feitlik geen rol in die Griekse mitologie nie en word selde genoem.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Hyperion (mythology)*

## Eksterne skakel 
* Theoi Project: Hyperion
Rea

**Rea** (Grieks: Ῥέα) was in die Griekse mitologie ’n Titaan en is genoem "die moeder van gode". Sy was die dogter van Uranos en Gaia, die metgesel van haar broer Kronos en die moeder van Demeter, Hades, Hera, Hestia, Poseidon en Zeus, ses van die Olimpiese gode wat later die Titane verslaan het.

## Die Olimpiese gode 
Rea se man, Kronos, het hul kinders net ná hul geboorte ingesluk om ’n voorspelling te voorkom dat sy kind sy bewind sal oorneem nes Kronos sy pa, Uranos, se bewind omvergewerp het. Toe die sesde kind, Zeus, gebore word, het Rea vir Kronos ’n klip, in klere toegedraai, gegee en hy het dit ingesluk. Rea het Zeus toe in Kreta weggesteek, waar hy grootgeword het.

Toe Zeus ’n volwasse man was, het hy Kronos gedwing om die klip en sy broers en susters in omgekeerde volgorde op te bring. In die Titanestryd het Zeus en sy broers en susters Kronos se bewind omvergewerp met die hulp van die honderdhandiges,  gigante en siklope, wat eers deur Uranos en toe Kronos in Tartaros gevange gehou is. Baie van die Titane is ná hul nederlaag na Tartaros gestuur.

## Verwysings 
*15px Hierdie artikel is vertaal uit die Engelse Wikipedia
Mnemosune

**Mnemosune** (Grieks: Mνημοσύνη) was in die Griekse mitologie ’n Titaanse godin en die verpersoonliking van geheue. Sy was die dogter van Uranos en Gaia en die ma van die Muses by Zeus. Sy en Zeus het nege nagte agtereenvolgens bymekaar geslaap en so die nege Muses verwek.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Mnemosyne*
Tetis (mitologie)

duimnael|regs|Chiaroscuro houtsnee van Tetis, deur Rogers Fund, 1918.
**Tetis** of **Tethis** (Grieks: Τηθύς) was in die Griekse mitologie ’n Titaan en seegodin. Sy was die dogter van Uranos en Gaia en die suster sowel as metgesel van Okeanos.

Sy was die moeder van die belangrikste riviere wat die Grieke geken het, asook sowat 3&nbsp;000 dogters bekend as die Okeaniede.

## Verwysings 
## Notas 
: *Hierdie artikel is merendeels vertaal vanaf die Engelse Wikipedia-artikel :en:Tethys (mythology)*
Foibe

**Foibe** (Grieks: Φοίβη) was in die Griekse mitologie ’n Titaniese godin wat gewoonlik met die maan verbind is. Sy was die dogter van Uranos en Gaia en die metgesel van haar broer Koios. Hulle het twee dogters gehad: Leto, die moeder van Artemis en Apollo, en Asteria, die moeder van Hekate.

Een van die mane van Saturnus, Foibe, is na haar vernoem.

## Verwysings 
*15px Hierdie artikel is vertaal uit die Engelse Wikipedia

## Eksterne skakels 
* Theoi Project: Phoebe
Tethys

Die naam **Tethis** kan verwys na:

*Tethis (mitologie), 'n godin in die Griekse mitologie.
*Tethis (maan), ’n natuurlike satelliet van die planeet Saturnus wat na die godin Tethis genoem is.
Temis

duimnael|regs|120px|*Themis* van die Tempel van Nemesis, deur Chairestratos, omstreeks 300 v.C.

**Temis** of **Themis** (Grieks: Θέμις) was in die Griekse mitologie ’n Titaanse godin en die verpersoonliking van goddelike orde, gebruike en die reg. Sy was die dogter van Uranos en Gaia en by Zeus die ma van die Skikgodinne en Astraia.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Themis*

## Eksterne skakels 
* Theoi Project: Themis
Habenhauser FV

** Habenhauser FV ** is 'n sportklub uit Bremen in die deelstaat Vrye Hansestad Bremen in Duitsland. Behalwe sokker, het die klub ook 'n dames-gimnastiekafdeling. *Habenhausen* is 'n stadsdeel van Bremen wat tot in 1946 'n onafhanklike dorp was.

Die klub is op 2 Maart 1952 gestig as 'n suiwer sokkerklub en het een gebly totdat die gimnastiek-afdeling vir dames in 1983 gevestig is. Tot op daardie stadium was daar nog nooit 'n sokkerklub in Habenhausen nie en was die belangrikste sport in die area handbal.

Die klub het deur die jare 'n lae profiel in die Bremen-stadsligas gehandhaaf en het eers op die Duitse sokkerradar verskyn toe daar drie keer in drie seisoene gepromoveer is tussen 1996 en 1998.  Die promosie in 1998 na die *Verbandsliga* op die 5de vlak van die sokkerstruktuur was ook die klub se grootste prestasie tot op hede.

## Onlangse ligaposisionering 
## Eksterne skakels 
* Amptelike klubwerf
Hampshire

**Hampshire** (soms ook **Southamptonshire** genoem) is 'n graafskap in die suide van Engeland in die Verenigde Koninkryk. Die seremoniële graafskap sluit in die stede van Southampton en Portsmouth, maar om administratiewe doeleindes beskik hierdie twee stede oor unitêre owerhede (*unitary authorities*).

Die seremoniële graafskap het 'n bevolking van 1,8 miljoen in die 2011-sensus gehad en die administratiewe graafskap 'n bevolking van 1,32 miljoen. Die seremoniële graafskap is die 5de grootste graafskap in die land. Die oppervlakte van die seremoniële graafskap is 3 769&nbsp;km² en die administratiewe graafskap 3 679&nbsp;km².

## Geografie 
Hampshire grens aan die graafskappe (kloksgewyse van wes) Dorset, Wiltshire, Berkshire, Surrey and Wes-Sussex. Die hoofstad van Hampshire is Winchester.

## Demografie 
Volgens die 2001-sensus het die stad 'n bevolking van 1&nbsp;644&nbsp;249 gehad. 96,73% van die inwoners was wit mense, gevolg deur 1,34% Asiate en 'n gemengde ras op 0,84%. 73,86% se geloof was die Christendom.

## Administrasie 
Die administratiewe graafskap van Hampshire het elf distrikte. Volgens die 2011 volkstelling is die bevolking van enkele distrikte tussen 91&nbsp;000 (Hart) en 176&nbsp;000 (New Forest). Die graafskapsraad het 78 lede. In Junie 2014 het die Konserwatiewe Party 47 setels, die Liberaaldemokrate 16 setels, UKIP 10 sleutels en die Arbeiders 4 setels gehou.

Polisie dienste word deur die Hampshire Constabulary gelewer. Hierdie polisiemag dien die hele Hampshire, insluitend Southampton, Portsmouth en ook die Eiland Wight. Die brandweerdiens is die *Hampshire Fire and Rescue Service* en dien die hele Hampshire, insluitend Southampton en Portsmouth, maar nie die Eiland Wight nie.

## Verwysings 
## Eksterne skakels 
*  Amptelike webwerf
TSV 1896 Rain

** TSV 1896 Rain ** is 'n sportklub uit Rain (Lech) in die deelstaat Beiere in Duitsland. Behalwe sokker, het die klub ook onder meer afdelings vir swem, kegelbal, basketbal, handbal, gimnastiek, taekwondo, tafeltennis, atletiek, ski, pluimbal en liggaamsbou.

Die klub is op 10 Januarie 1896 gestig as 'n gimnastiekklub genaamd *TV Rain*. 'n Onafhanklike sokkerklub genaamd *FC Rain* is intussen op 31 Augustus 1920 in Rain gestig. As gevolg van die Tweede Wêreldoorlog het die twee klubs in 1941 tydelik saamgesmelt om *Turn- und Sportgemeinschaft Rain am Lech* te vorm. Na die oorlog het die klubs weer hulle eie gang gegaan, maar in 1946 is daar weer besluit om saam te smelt en die huidige klub is tot stand gebring.

Die klub se grootste presatsie was om die hoofrondte van die DFB-Pokal in 2000 te haal, waar daar in die eerste rondte met 7-0 verloor is teen FC Schalke 04 voor 'n tuisskare van 6 000.

## Onlangse ligaposisionering 
## Eksterne skakels 
* Amptelike klubwerf
Berkshire

**Berkshire** (uitgespreek /ˈbɑrkʃər/) is 'n graafskap in die suide van Engeland, in die Verenigde Koninkryk. Die graafskap sluit in die stede van Reading, Slough en Windsor. Berkshire het 'n bevolking van 863&nbsp;800 in 2011 gehad en is dus die 26ste grootste graafskap in die land.

## Eksterne skakels
Slough

**Slough** (Engels: [ˈslaʊ]) is 'n stad geleë naby die grens van Londen, in die Engelse graafskap Berkshire. Volgens die 2011-sensus het die stad 'n bevolking van 140&nbsp;700 gehad. Die stad is een van die etnies mees diverse plekke in die Verenigde Koninkryk en sowat 9,1% van die inwoners is aanhangers van Sikhisme. Slough het in 1984 ook die eerste swart vroulike burgemeester, Lydia Simmons, gehad. Dit was een van die Engelse gasheerstede tydens die Vrouekrieketwêreldbeker 1993.

## Eksterne skakels 
*  
*  Amptelike webwerf
*
Pleknaamsveranderinge in Kanada

Hier volg 'n lys van plekke in Kanada waarvan die name verander is:

## Nedersettings 
### Ontario 
* Berlin → Kitchener (1916)
* New Johnstown → Cornwall
* Sydenham → Owen Sound (1851)
* Rat Portage → Kenora (1905)
* York → Toronto (1834)
Die Antwoord

**Die Antwoord** is 'n musiekgroep wat in 2009 deur Watkin Tudor (Waddy) Jones (in Die Antwoord bekend as Ninja), Anri du Toit (Yo-Landi Vi$$er) en Justin de Nobrega (DJ Hi-Tek) in Kaapstad, Suid-Afrika, gestig is. Hul debuutalbum, *$O$*, is vir 'n kort rukkie gratis op die internet uitgereik. Die groep was in 2010 op 'n musiektoer deur Europa (insl.Skandinawië) en later in dieselfde jaar deur die VSA.

## Wêreldwye deurbraak 
links|duimnael|Die Antwoord tree in 2019 by *Rock im Park* op.
Met behulp van die internet het Die Antwoord binne 'n week 'n massiewe ondersteunersbasis gekry. Op 1 Februarie het *Boing Boing* die musiekvideo vir "*Enter the Ninja*" en 'n quasidokumentêr genaamd "*Zef Side*" gepubliseer. Tweets deur bekende musikante soos Fred Durst en Katy Perry het bygedra tot Die Antwoord se vinnige roem. In 2022 het Ninja en Yolandi se aangenome seun, Gabriel "Tokkie" du Preez, hulle beskuldig van mishandeling, seksuele aanranding en slawerny op hom en sy suster Meisie in 'n video wat op Youtube geplaas is.

## Diskografie 
* *$0$* (Album, 2010)
* *5* (EP, 2010)
* *Ekstra* (EP, 2010)
* *Ten$ion* (Album, 2012)
* *XPАN$IV $H1T* (Single, 2012)
* *Donker Mag* (Album, 2014)
* *Mount Ninji and da Nice Time Kid* (Album, 2016)
**House of Zef* (Album, 2020)

## Sien ook 
* Afrikaanse musiek
* Lys van Suid-Afrikaanse musikante

## Verwysings 
### Verdere leesstof 
* Onderhoud met News24.com  (video)
* Onderhoud met Vice-tydskrif  
* Boingboing.com-inskrywing 
* "Die Antwoord is 'n klug", videogum.com  
* Pitchfork.com-inskrywing 
* NME.com-inskrywing 

## Eksterne skakels 
* Amptelike webwerf 
* MySpace-profiel 
* Watkykjy.co.za-profiel
Iwan Moskwitin

**Iwan Moskwitin** was in die 17de eeu ’n ontdekkingsreisiger in Siberië. Hy was die eerste Rus wat die Stille Oseaan bereik het. Hy het ook die See van Ochotsk en die Sjantar-eilande ontdek.
Wassili Pojarkof

duimnael|2001 muntstuk van die Bank van Rusland, deel van 'n herdenkingsreeks oor die ontwikkeling en verkenning van Siberië, wat Wassili Pojarkof (links) uitbeeld

**Wassili Pojarkof** was in die 17de eeu ’n ontdekkingsreisiger in Siberië. Hy is in 1643 saam met 133 man na Jakoetië gestuur om nuwe gebiede te verken. Hy was die eerste Rus wat die Amoer-rivier bereik het.
Jerofei Chabarof

**Jerofei Chabarof** (Russies: Ерофей Хабаров) (circa 1603 - 1671) was in die 17de eeu ’n ontdekkingsreisiger in Siberië. Hy het in 1641 na Siberië gereis om soutwerke aan die Lena-rivier te stig. In 1649 tot 1650 was hy die tweede Rus wat die Amoer-rivier verken het ná Wassili Pojarkof. Later is hy na die Lena-rivier teruggestuur. Hy het toe met die Amoer afgeseil en Atsjansk, wat die voorloper van die huidige Chabarofsk was, gestig. Op pad daarheen het hy verskeie leërs, onder andere Sjinese en Koreaanse magte, verslaan.

## Verwysings
Koerbat Iwanof

**Koerbat Iwanof** was in die 17de eeu ’n ontdekkingsreisiger in Siberië. Hy was ’n Kosak wat in 1642 die eerste bekende kaart van die Russiese Verre-Ooste geteken het. Hy en sy geselskap het die Baikal-gebergte te voet oorgesteek en die Baikalmeer ontdek. 

## Verwysings
Wladimir Atlasof

**Wladimir Atlasof** (circa 1661 - 1711) was in die 17de eeu ’n ontdekkingsreisiger in Siberië. Hy het aan die einde van die eeu die eerste permanente Russiese nedersettings op die Kamtsjatka-skiereiland gestig en het die streek se kolonialisasie gelei. Hy was die eerste persoon wat die streek se natuur en inwoners in besonderhede beskryf het.  

## Verwysings
Johann Gmelin

**Johann Georg Gmelin** (8 Augustus 1709 - 20 Mei 1755) was 'n botanis, geograaf en in die 18de eeu ’n ontdekkingsreisiger in Siberië. Hy het in 1733-1743 aan die Groot Noordelike Ekspedisie deelgeneem. Hy het verskeie reise deur Siberië onderneem en in die proses meer as 34&nbsp;000 km afgelê. Hy het ontdek dat die Kaspiese See onder die seevlak lê. Hy het ook twee groot werke oor sy reise in Siberië gepubliseer en meer as 500 voorheen onbekende plantsoorte beskryf.

Sy botaniese handtekening is **J.G.Gmel.**

## Sien ook 
* Lys van botaniste volgens outeursafkorting

## Verwysings
Danila Antsiferof

**Danila Jakowlewitsj Antsiferof** (Russies: Данила Яковлевич Анцыферов) was in die 18de eeu ’n ontdekkingsreisiger in Siberië. Hy was die Kosak-ataman op die Kamtsjatka-skiereiland. Hy was een van die eerste Russe wat die Koeril-eilande besoek en hulle beskryf het. 

## Verwysings
Johann Georgi

**Johann Gottlieb Georgi** was in die 18de eeu ’n ontdekkingsreisiger in Siberië. In 1772 het hy verskeie soorte fauna en flora van Siberië beskryf en in 1776–1780 het hy die eerste omvattende werk oor die inheemse volke van die streek geskryf.
Stepan Krasjeninnikof

**Stepan Petrowitsj Krasjeninnikof** (Russies: Степа́н Петро́вич Крашени́нников) was 'n geograaf en in die 18de eeu ’n ontdekkingsreisiger in Siberië. Hy het in 1733-1736 in die streek gereis en in 1737-1741 op die Kamtsjatka-skiereiland. Met sy terugkeer na Rusland het hy die eerste volledige beskrywing van Kamtsjatka in sy boek * ’n Verslag oor die land Kamtsjatka* gegee en ook die plante, diere en inheemse volke van die streek beskryf.
Wladimir Obroetsjef

**Wladimir Afanasewitsj Obroetsjef** (Russies: Владимир Афанасьевич Обручев) was in die 19de eeu ’n ontdekkingsreisiger in Siberië. In 1886 het hy na Siberië gereis waar hy die Kara Koem-woestyn en die oewers van die Amoe Darja-rivier verken het. Ná ’n halfeeu in Siberië het hy sy bevindings saamgevat in die uitgebreide *Die Geologie van Siberië*.
Wladimir Arsenjef

**Wladimir Arsenjef Klawdiewitsj** (Russies: Владимир Клавдиевич Арсеньев; 1872–1930) was in die 19de eeu ’n ontdekkingsreisiger in Siberië. Hy het ’n paar gewilde boeke geskryf oor sy reise in die Oessoeri-kom en sowat 60 werke oor die geografie, dierelewe en etnografie van die streke waardeur hy gereis het.
Iwan Tsjerski

**Iwan Dementewitsj Tsjerski** (Russies: Иван Дементьевич Черский) was in die 19de eeu (3 Mei 1845 – 25 Junie 1892) ’n ontdekkingsreisiger in Siberië. Hy is na Transbaikalië verban vir sy deelname aan ’n opstand van 1863 tot 1865 in die Pools-Litause Gemenebes teen Rusland. Hy het ’n selfgeleerde wetenskaplike in Siberië geword. Hy het die Sajan-gebergte, Irkoet-rivier, Laer-Toengoeska-rivier en die Selenga-rivier verken. Hy het die ontstaan van die Baikalmeer verduidelik, die eerste kaart van sy kus geteken en die geologiese samestelling van Oos-Siberië beskryf. Daarna het hy ook baie ander riviere verken.  

## Verwysings
Siberiese tier

Die **Siberiese tier** (*Panthera tigris altaica*), ook die **Amoer-tier** genoem, is een van die eksotiese diersoorte wat in Siberië voorkom. Dit is vroeër deur die hele Wes- en Sentraal-Asië aangetref, maar is nou beperk tot die Amoer-Oessoeri-streek van Primorski-krai in die Verre-Oos-Siberië, waar dit beskerm word.

## Verwysings 
## Lees ook 
* Javaanse tier
* Lewensiklus van die tier
Wes-Sussex

**Wes-Sussex** (Engels: **West Sussex**) is die graafskap saamgestel uit die westelike dele van die historiese graafskap Sussex. In 1974 is Sussex verdeel om die huidige Oos-Sussex en Wes-Sussex te vorm.

Wes-Sussex is in die suidooste van Engeland geleë en het in 2017 'n geskatte bevolking van 8&nbsp;520&nbsp;400 gehad.

## Eksterne skakels 
*  Amptelike webwerf
Baikal-rob

Die **Baikal-rob** (*Pusa sibirica*) is een van die diersoorte van Siberië. Dit is inheems aan die Baikalmeer en is die kleinste robspesie. Hulle lewe die langste van alle robbe (tot 56 jaar vir wyfies).

## Verwysings
Gennadi Newelskoi

duimnael|links|upright|Newelskoi-straat is die smalste deel van die Straat van Tartarye.
**Gennadi Iwanowitsj Newelskoi** (Russies: Геннадий Иванович Невельской) was in die 19de eeu ’n ontdekkingsreisiger in Siberië. Hy het in 1848 ’n ekspedisie na die Russiese Verre-Ooste gelei waar hy onder meer die Sachalin-gebied verken het. Hy het bewys dat die Straat van Tartarye nie ’n golf was nie, maar inderdaad ’n straat wat aan die Amoer-riviermonding verbind was met ’n smal deel wat later Newelskoi-straat genoem is. Die Russe het sy verslag aanvaar as die eerste bewys dat Sachalin inderdaad ’n eiland is. Hy was een van die sleutelfigure in die Russiese kolonialisasie van Primorski-krai en Sachalin.
Amoer-luiperd

Die **Amoer-luiperd** (*Panthera pardus orientalis*) is een van die eksotiese diersoorte wat in Siberië voorkom, veral in die Russiese Verre-Ooste, asook in die bergagtige gebiede van die taiga en gematigde woude. Dis een van die skaarsste katsoorte in die wêreld en net sowat 30 tot 45 van hulle is in die natuur oor.  

## Verwysings
Siberiese muskushert

duimnael|upright 1.1|Skedel

Die **Siberiese muskushert** (*Moschus moschiferus*) kom in die bergwoude van Noordoos-Asië voor, veral in die taiga van Suid-Siberië. Dit jag snags en migreer net oor kort afstande. Volwasse diere is klein en weeg van 7 tot 17&nbsp;kg. Dit word gejag vir sy muskusklier, wat tot honderdduisende rande per kilogram kan haal, en word deur die IUBN geklassifiseer as 'n kwesbare spesie.

## Verwysings
Siberiese eekhorinkie

Die **Siberiese eekhorinkie** (*Tamias sibiricus*) word aangetref in woude van Rusland tot in China, Korea en Noord-Japan. Dit is die enigste lid van die genus *Tamias* wat buite Noord-Amerika aangetref word. Dit is 18 tot 25&nbsp;cm lank, waarvan sy stert ’n derde uitmaak.

## Verwysings
Siberiese bergwesel

Die **Siberiese bergwesel** (*Mustela sibirica*) is 'n diersoort wat in Siberië voorkom. Dit is bekend daarvoor dat dit snags boere se hoenders vang, vir sy slegte reuk en vir die bygeloof dat dit ’n wandelende gees is wat mense se siel kan steel. Die hare word vir verfkwasse gebruik.

## Verwysings
Oos-Siberiese bruinbeer

Die **Oos-Siberiese bruinbeer** (*Ursus arctos collaris*) is ’n subspesie van die bruinbeer wat voorkom in van Oos-Siberië tot die Lena-rivier en Kolima, en oor die algemeen dwarsoor Jakoetië en die Altaigebergte.
Kamtsjatka-bruinbeer

Die **Kamtsjatka-bruinbeer** (*Ursus arctos beringianus*) is 'n bruinbeer en een van die eksotiese diersoorte wat in Siberië voorkom. Dit word op die Kamtsjatka-skiereiland, die Koeril-eilande, wes van die See van Ochotsk en op die Sjantar-eilande aangetref. Dit is nou verwant aan die bruinbere van Alaska. Kamtsjatka-bruinbere is van die mees gesogte diere om in Rusland te jag en kliënte betaal duisende rande om een te kan skiet.
Eurasiese rooikat

Die **Eurasiese rooikat** (*Lynx lynx*) is die grootste rooikatspesie en kan van 81 tot 129&nbsp;cm lank word. Dit het ’n grys tot rooi pels met swart kolle. Sowat 90% kom in Siberië voor en die res in China en Turkye.

## Verwysings
Wasbeerhond

Die **wasbeerhond** (*Nyctereutes procyonoides*), ’n lid van die Canidae-familie (wat honde, wolwe en jakkalse insluit), is inheems aan Oos-Asië. Dit het sy naam gekry vanweë sy ooreenkoms met die wasbeer (*Procyon lotor*), maar is nie naby daaraan verwant nie. Die wasbeerhond kom veral in woude voor in China, Korea, Japan en Noordoos-Rusland. Die gemiddelde volwasse dier is sowat 65&nbsp;cm lank en wyfies skenk die lewe aan 15 kleintjies of meer op ’n slag.

## Verwysings
Nigel Llong

**Nigel James Llong** (gebore op 11 Februarie 1969 in Ashford, Kent) is 'n voormalige Engelse krieketspeler vir Kent. Hy het sy debuut gemaak in 1990 en sy graafskap pet gewen in 1993. Hy was 'n linkshandige kolwer en by-draaibouler. Llong het intussen 'n skeidsregter geword, en het in sy eerste eersteklaswedstryd gestaan in Junie 2000. Hy het onder meer tydens die Krieketwêreldbeker 2007, T20I-wêreldbeker 2007, T20I-wêreldbeker 2009, Krieketwêreldbeker 2011, T20I-wêreldbeker 2012, Kampioenetrofee 2013, T20I-wêreldbeker 2014, Krieketwêreldbeker 2015, T20I-wêreldbeker 2016, Kampioenetrofee 2017 en Krieketwêreldbeker 2019 as 'n skeidsregter gedien. Hy het aangekondig om ná die Krieketwêreldbeker 2019 af te tree.

## Verwysings 
## Eksterne skakels 
*  Nigel Llong se profiel op ESPNcricinfo
Sabeldier

Die **sabeldier** of **sabel** (*Martes zibellina*) kom van die Oeralgebergte af dwarsdeur Siberië voor, asook in Noord-Mongolië, China en Japan. Dis histories gejag vir sy duur pels, wat vandag nog ’n luukse-item is en kan wissel van lig- tot donkerbruin. Pelse word vandag hoofsaaklik verkry van diere in aanhouding.

## Verwysings
Plejades (dubbelsinnig)

Die term **Plejades** kan verwys na:

* Die Plejades (mitologie), sewe dogters van die Griekse god Atlas.
* Die Plejades (sterreswerm), of **Sewe Susters**, 'n sterreswerm.
Hiade

Die **Hiades** (Grieks: Ὑάδες) was in die Griekse mitologie sewe susters (soms minder of soms meer) wat reën gebring het. Hulle was die dogters van die Titaan Atlas en die seenimf Plejone en die susters van Kalipso, Hias, die Plejades (Sewe Susters) en die Hesperides (nimfe van die weste). Die Hiades en Plejades is saam die Atlantides, Dodonides of Nysiades genoem; hulle was die oppassers en onderwysers van die seun Dionusos.

Volgens die mite het die susters gehuil nadat hul broer Hias in ’n jagongeluk dood is. Hulle is toe in ’n groep sterre verander: die Hiades, wat die kop van die Bul-sterrebeeld vorm.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Hyades (mythology)*

## Eksterne skakels 
* Theoi Project: Nymphai Hyades
SVG Göttingen 07

[duimnael|regs|*Stadion am Sandweg*,  [Göttingen]] 

** SVG Göttingen 07 ** is 'n sokkerklub uit Göttingen in die deelstaat Neder-Sakse in Duitsland. 

## Geskiedenis 
Die klub is in 1907 gestig as *Fußballklub Göttingia*. In 1919 is daar met *Sport 08* saamgesmelt om die huidige klub te vorm. Die klub is in 1945 deur die Geallieerdes ontbind, maar is herstig, aanvanklik as *Sport-Vereinigung Göttingen*, maar later is die  huidige naam weer teruggeneem.

Die klub se grootste prestasie was om die hoofrondte van die Tschammerpokal in 1934 te haal, waar daar met 1-5 teen FC Schalke 04 vasgeval is. Verder het die klub vanaf 1942 twee seisoene in die Gauliga op die hoogste vlak deurgebring.

Na die Tweede Wêreldoorlog kon die klub nie weer dieselfde hoogtes bereik nie en teen 2000 was die klub in 'n finansiële verknorsing. Die klub het aangebied om met 1. SC Göttingen 05, die stad se gunsteling-klub, saam te smelt, maar die lede van 1. SC Göttingen 05 het daarteen gestem. Dit was op die ou end 'n gelukkige uitkoms vir SVG Göttingen 07, aangesien 1. SC Göttingen 05 in 2003 bankrot verklaar is en dus die klub se lede ook oor die afgrond sou saamsleep indien hulle drie jaar vantevore saamgesmelt het. 

## Onlangse ligaposisionering 
## Eksterne skakels 
*Amptelike klubwerf
Oos-Sussex

**Oos-Sussex** (Engels: **East Sussex**) is die graafskap saamgestel uit die oostelike deel van die historiese graafskap Sussex. Die graafskap van Sussex is sowat 800 jaar gelede verdeel, en behels vandag Wes-Sussex en Oos-Sussex. Die graafskap lê in die suidooste van Engeland en het 'n bevolking van sowat 840&nbsp;400 in 2017 gehad.

## Eksterne skakels 
*  Amptelike webwerf
Hesperide

Die **Hesperides** (Grieks: Ἑσπερίδες) was in die Griekse mitologie nimfe wat ’n lieflike tuin in die verre westelike deel van die wêreld versorg het. Dit was naby die Atlasgebergte in die hedendaagse Tanger, Marokko, geleë op die rand van die omringende Okeanos, die wêreldoseaan.

Hulle was die dogters van die Titaan Atlas en in die meeste mites drie, nes die Grasieë.

## Die Tuin van die Hesperides 
Die **Tuin van die Hesperides** was Hera se boord met goue appels wat aan iemand onsterflikheid kon gee. Die boord is geplant van die vrugtetakke wat Gaia vir Hera present gegee het nadat sy ingestem het om Zeus se metgesel te word. Die Hesperides moes die bome versorg, maar die wantrouige Hera het ook ’n honderdkoppige draak wat nooit slaap nie, Ladon, aangestel as bewaker van die appels.

## Die Hesperides en Herakles 
Een van twaalf onmoontlike take wat die held Herakles moes uitvoer op bevel van die jaloerse Hera, was om van die goue appels in die tuin te gaan haal. Herakles gaan toe na Atlas en bied aan om die hemelruim vir ’n rukkie vas te hou terwyl Atlas die appels by sy dogters gaan haal.

Toe hy terugkeer, probeer Atlas egter om Herakles ’n rat voor die oë te draai en hom met die hemelruim op sy skouers te los deur aan te bied om self die appels af te lewer. Herakles vermoed egter wat Atlas beplan en sê Atlas moet die hemelruim net weer vir ’n rukkie vashou terwyl hy sy mantel om sy skouers draai om as kussing te dien. Toe Atlas die appels neersit en die hemelruim terugneem op sy skouers, gryp Herakles die appels en hardloop weg.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Hesperides*
Wiltshire

**Wiltshire** (uitgespreek /ˈwɪltʃər/, dikwels afgekort tot **Wilts**) is 'n graafskap in Engeland, in die suidweste van die Verenigde Koninkryk. Die graafskap sluit in die stede van Salisbury (met sy merkwaardige katedraal) en Trowbridge, as sy administratiewe sentrum. Wiltshire het 'n bevolking van sowat 684&nbsp;000 in 2011 gehad en is dus die 34ste grootste graafskap in die land. Met 'n oppervlakte van 3&nbsp;485&nbsp;km² is Wiltshire een van die groter graafskappe en is 'n baie landelike deel van Engeland.

Wiltshire grens aan die graafskappe Somerset in die weste, Dorset en Hampshire in die suide, Gloucestershire in die noorde en Oxfordshire en Berkshire in die ooste. Insluitend die eenheidsowerheid van Swindon, beslaan die graafskap 3 476 km². Wiltshire se landskap word gekenmerk deur oop vlaktes met kalkheuwels en wye valleie. Die laaglande van die Salisbury-vlakte is bekend vir die megalitiese Stonehenge monument.

## Etimologie 
Die graafskap was oorspronklik bekend as Wiltonshire, 'n korrupsie van die 9de-eeuse Wiltunscir. Die naam is afgelei van die voormalige naam van die stad Trowbridge, Wilton. Hierdie naam was op sy beurt gebaseer op die rivier Wylye, een van die agt natuurlike waterweë in Wiltshire.

## Geskiedenis 
Wiltshire is die tuiste van baie argeologiese oorblyfsels wat dateer voor die koms van die Romeine in 43 nC. Saam met Hampshire was die gebied toe nog bewoon deur die Keltiese stam van die Belgae. Die eerste menslike nedersettings in die streek dateer uit die Steentydperk, soos Stonehenge en die klipsirkel by Avebury. Teen die 7de eeu was Wiltshire aan die westelike grens van die Anglo-Saksiese Ryk. Die graafskap is in 878 deur die Dene verower, en na die Normandiese verowering van Engeland in 1066 het dit in die besit van die Engelse kroon en die Katolieke Kerk gekom.

Ten tyde van die 1086-sensus was Wiltshire se ekonomie nog oorwegend landboukundig. Die Domesday Book lys 390 werkende meulens en wingerde by Tollard en Lacock. In die daaropvolgende eeue was die provinsie se ekonomie op vee, hoofsaaklik skape, gebaseer. Die kloosters van Kingswood en Stanley het reeds in die 13de en 14de eeu wol na Florence en Vlaandere uitgevoer.

Die graafskap het die Britse parlement ondersteun in hul stryd met koning Charles II tydens die Engelse Burgeroorlog van die 17de eeu. Op 13 Julie 1643 is die parlementslede in Wiltshire by Devizes verslaan ná die Slag van Roundway Down. 

Die Kennet- en Avon-kanaal, wat in 1810 voltooi is, deurkruis die graafskap en is oorspronklik gebou om goederevervoer tussen die hawestad Bristol en die Engelse hoofstad Londen te vergemaklik. Hierdie funksie het verval na die konstruksie van die Great Western Railway in 1833.

## Verwysings 
## Eksterne skakels 
*  Amptelike webwerf
Lampade

Die **Lampades** (Grieks: Λαμπάδες) was in die Griekse mitologie die nimfe van die onderwêreld. Hulle was deel van die gevolg van Hekate, die Titaanse godin van heksery en kruispaaie. Hulle was ’n geskenk van Zeus vir Hekate se lojaliteit in die Titanestryd. Hulle het fakkels gedra en Hekate vergesel op haar nagtelike reise en ronddwalery. Volgens sommige mites kon die fakkels mense tot waansin dryf.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Lampads*
* http://www.theoi.com/Khthonios/Lampades.html
Limnade

**Limnades** (Grieks: Λειμενίδες) was in die Griekse mitologie ’n soort Naiade. Die Limnades het in varswatermere gewoon en hul ouers was rivier- of meergode.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Limnades*
Plejade (mitologie)

duimnael|250px|1885 *Die Plejades*, deur Elihu Vedder.
: *Hierdie artikel handel oor die Griekse mitologie. Vir die groep sterre sien Plejades (sterreswerm).*

Die **Plejades** (Grieks: Πλειάδες), deel van Artemis se gevolg, was die sewe dogters van die Titaan Atlas en die seenimf Plejone. Hulle was die susters van Kalipso, Hias, die Hiades (reënnimfe) en die Hesperides (nimfe van die weste). Die Plejades en Hiades is saam die Atlantides, Dodonides of Nysiades genoem; hulle was die oppassers en onderwysers van die seun Dionusos.

Daar is onsekerheid oor waar die naam Plejades vandaan kom. Voorheen is aanvaar hulle is genoem na hulle moeder, Plejade, maar dit kom meer waarskynlik van die Griekse woord πλεῖν (*plein*; seil), want die sterreswerm Plejades (Sewe Susters) is op noordelike somernagte in die Middellandse Seegebied te sien: van middel Mei tot begin November, wat in die antieke tyd die seilseisoen was.

## Mite 
duimnael|120px|*Verlore Plejade* (1884), deur William-Adolphe Bouguereau.
Nadat Atlas gedwing is om die hemelruim op sy skouers te dra, het Orion al die susters die hof begin maak. Zeus het hulle toe eers in duiwe en toe in sterre verander sodat hulle hulle pa kon vertroos. Orion se sterrebeeld, ook bekend as die Jagter, volg hulle glo steeds snags oor die hemelruim.

Van die Sewe Susters skyn net ses helder, die sewende ster (Merope) skyn net dof omdat sy glo vir ewig skaam is oor die feit dat sy ’n verhouding met ’n sterflike gehad het. Volgens ander mites is die dowwe ster Elektra; sy het glo weggegaan sodat sy nie op Troje hoef neer te kyk nie, want die stad is deur haar seun Dardanus gestig.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Pleiades (Greek mythology)*

*
Driade

Die **Driades** (Grieks: Δρυάδες; van Δρυάς, sing) was drie nimfe van eikebome in die Griekse mitologie. (In Grieks dui *dris* op "eik", van die Indo-Europese stam **derew(o)-*, "boom" of "hout".) Dit het egter die naam geword van drie nimfe in die algemeen.

Die Driades word deur baie beskou as die "verkose kinders" van Moeder Natuur. Hulle was skaam, behalwe in die teenwoordigheid van die godin Artemis, wat vir die meeste nimfe ’n vriendin was.

## Bronne 
* 
* Burkert, Walter, 1985. *Greek Religion* (Cambridge: Harvard University Press).

## Verwysings 
## Eksterne skakels 
* Griekse mitologie: nimfe
* Hans Christian Andersen, *The Dryad*, 1868 (e-teks)
* Tim Hoke, *The Dryad*, 2002  (e-teks)
Okeanied

[duimnael|*Die Okeaniede*. [Gustave Doré, 1860]]

Die **Okeaniede** (Grieks: Ὠκεανίδες, meervoud van Ὠκεανίς) was in die Griekse mitologie die 3&nbsp;000 dogters van die Titane Okeanos en Tethis. Elk was die beskermer van ’n spesifieke fontein, rivier, oseaan, meer, blom of wolk. Okeanos en Tetis het ook 3&nbsp;000 seuns, die riviergode Potamiede, gehad.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Oceanid*
Najade

[duimnael|300px|'' 'n Najade'', deur John William Waterhouse, 1893: 'n waternimf kyk na 'n slapende [Hylas.]]

Die **Najades** (Grieks: Ναϊάδες van νάειν, "vloei", en νἃμα, "lopende water") was in die Griekse mitologie nimfe wat wag gehou het oor fonteine, putte en strome.

Najades word met vars water verbind, nes die Okeaniede met sout water en die Nereïdes met die Middellandse See verbind word.

## Etimologie 
Die Griekse woord is ναϊάς (*naïás*, [naːiás]), meervoud ναϊάδες (*naïádes*, [naːiádes]). Dit is afgelei van óf νάειν (*náein*), "vloei", óf νᾶμα (*nâma*), "lopende water".

## Mite 
’n Najade was baie nou verbind met haar water; as dit opgedroog het, het sy gesterf. Hulle kon gevaarlik en jaloers gewees het. Hulle was óf die dogters van Zeus óf verskeie Okeaniede.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Naiad*

## Bronnelys 
* Bibliotheca (Pseudo-Apollodorus) 2.95, 2.11, 2.21, 2.23, 1.61, 1.81, 1.7.6
* Graves, Robert, *The Greek Myths*, 1955

## Eksterne skakels 
* Teoi Project: The Naiades
* Encyclopedia Mythica – Naiads
Muse (dubbelsinnig)

Die **Muses** is nege godinne in die Griekse mitologie wat nege soorte kuns beheer en simboliseer wat aan die Antieke Grieke bekend was.

Die term **Muse** kan ook verwys na:

* Muse (musiekgroep), ’n Britse rockgroep.
** *Muse* (EP), Muse se EP-uitreiking.
* *Muse* (Grace Jones-album).
* *Muse* (Candy Lo-album).
* *The Muse*, a 1999-rolprent.
* Muse (Mianmar), ’n dorp in Mianmar (Birma).